S'inaugura el nou curs al Centre de Formació de Persones Adultes Enric Valor d'Alaquàs
04/10/2005 17:30:00

# S'inaugura el nou curs al Centre de Formació de Persones Adultes Enric Valor d'Alaquàs

*   04/10/2005 17:30:00
*   [Imprimir](#)
*   Compartir
*    https://www.alaquas.org/documento.asp?id\_do=9685

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9685%2F0&title=Ajuntament%20d%27Alaqu%C3%A0s.%20Premsa.S%27inaugura%20el%20nou%20curs%20al%20Centre%20de%20Formaci%C3%B3%20de%20Persones%20Adultes%20Enric%20Valor%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9685/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9685/9685_Form_4.jpg)](https://www.alaquas.org/ficheros/documentos/2005/2/9685/9685_Form_10.jpg "<a href='https://www.alaquas.org/ficheros/documentos/2005/2/9685/9685_Form_10.jpg' target=_blank><i class='fa fa-external-link' aria-hidden='true'></i>.S'inaugura el nou curs al Centre de Formació de Persones Adultes Enric Valor d'Alaquàs</a>")

Les aules d'aquest centre s'ubicaran enguany a les instal·lacions de l'institut Faustí Barberà i als locals on fins ara ha estat la Creu Roja d'Alaquàs, fins que finalitzen les obres de rehabilitació del Castell Palau d'Alaquàs, destí definitiu del Centre de Persones Adultes

Centenars de persones es van donar cita el passat dilluns 3 d'octubre al saló d'actes de l'Institut Faustí Barberà d'Alaquàs per assistir a la inauguració del nou curs del Centre de Formació de Persones Adultes Enric Valor d'Alaquàs. L'Alcalde d'Alaquàs, Jorge Alarte i el nou director del centre, Carlos Segura, van ser els encarregats de donar la benvinguda als i les alumnes que enguany cursaran els seus estudis en aquesta escola. També van estar presents en l'acte la Regidora d'Educació i Cultura a l'Ajuntament, la directora de l'Institut Faustí Barberà i els professors i les professores del centre.

En les intervencions, l'Alcalde d'Alaquàs va voler explicar els motius pels quals les aules del Centre de Formació de Persones Adultes s'han traslladat enguany, de manera provisional, a l'Institut Faustí Barberà. Jorge Alarte va destacar que un dels compromisos públics de l'Ajuntament d'Alaquàs era la dotació per a les persones adultes d'un centre de formació dotat de tots els serveis necessaris per a la millora de la qualitat en la seua formació. Per això, l'Ajuntament, després de recuperar el Castell d'Alaquàs, es va comprometre a ubicar les aules del Centre de Persones Adultes al monument  històric, "el millor centre públic que disposem", va assegurar.

Jorge Alarte va destacar que el Castell, una vegada finalitzen les obres de rehabilitació, serà un centre de cultura totalment accessible i dotat amb les últimes tecnologies. És per això, que s'ha posat especial interès en què un dels col·lectius que utilitze aquestes instal·lacions siga el de les persones adultes, com a "garantia de pervivència d'aquest monument".

Mentre finalitzen les obres de rehabilitació del Castell, destí definitiu d'aquest centre, les aules del Centre de Formació s'ubicaran a l'institut de secundària, mesura que ha estat possible després d'haver rebut l'autorització per part de la Conselleria de Cultura, Educació i Esports, per a poder desenvolupar les activitats de l'EPA.

A més a més, l'Ajuntament signarà un conveni amb l'Institut arran del qual es compromet a realitzar al llarg d'aquest any diferents inversions per a la millora de les seues instal·lacions com a compensació per cedir el seu espai.

Per tal de completar l'aulari del Centre de Persones Adultes, s'han habilitat també les que fins ara han estat les instal·lacions de la Creu Roja d'Alaquàs, ubicades al parc de la Sequieta. De manera provisional també, s'ubicaran en aquest espai la resta d'aules de l'EPA amb la finalitat de que es puguen ampliar els serveis que des d'aquest centre públic s'ofereixen al llarg de l'any i en els quals participen centenars de persones.  

D'entre els cursos que es poden realitzar enguany, cal destacar els de formació bàsica o els d'accés a altres trams del sistema educatiu com preparació de les proves lliures d'accés a Cicles Formatius o a la Universitat. Existeix també la possibilitat de participar en cursos d'idiomes, d'informàtica, literaris o altres.